يا حلاوة دى الصباحيه

يا حلاوة دى الصباحيه

 كلمات 

رتيبة:

يا حلاوة دى الصباحيه

و الفسحه فى البدريه

انا عايزه اتمشا شويه

يا حلاوتى اسمالله عليا

بطه و ألعب ف الميه

ياسلام لم لم يا عينيا

يا فتاح يا عليم يا رزاق يا كريم

ميه من فوق نازله بترش

مين المغفل ده الأعما

اللى فتح علا راسى الدوش

عزيزه:

معلهشى يا اختى دا الخدام

غلطان و من فضلك سامحيه

خدام دا إيه يوه جتك لهوه

و ان كان مغفل ليه تقنيه

رتيبه:

هو انا وسخه يا ام احمد

لما انتى جايه تحمينى

بتدلقو قرفكم من فوق

لما كده غرقتونى

عزيزه:

يا ستى دا الحق عليا

دى وننبى مايه نضيفه

رتيبه:

نضيفه ايه يو يا دى الداهيه

ما تحدفى لى كمان ليفه

عزيزه:

يللا بقا روحى لحالك

يا وليه انتى و لمى لسانك

رتيبه:

ليه هو انا لسان امبابه

يادلعدى حصوه فى عينك

عزيزه:

باين عليكى مره شلقه

ها تغجرى لى فى الحاره

رتيبه:

شلقه ده إيه أيوه شلقه

ولازم اعمل لك غاره

يا فعيص النقاريه

عزيزه:

ما تسكتى بقا يا وليه

رتيبه:

ولله ما اسكت ولا اخللى

لازم أزفك ع البهللى

يا مدخششه يا مكرمشه

يا مدغششه يا مخربشه

يا مره يا تقيله يا سافله

وجوزك قرعه وابو زنه

يا معوره يا منقره

يا مشحبره يا مكعوره

يا مخبله يا مبهدله

يا مهلهله يا مهروله

عزيزه:

خيبتى و انتى بتردحى

ما تزقى عجلك رووحى

رتيبة :

لو تنزلى ولله ل ارنك

و اخللى ضهرك علا بطنك

يا معصعصه يا مرصرصه

يا مقرفصه يا محمصه

عزيزه:

 يا وليه رووحى بلاش عله

ل ادلق عليكى كمان قله

رتيبه:

يا دهوتيييى

الشاويش:

جرا إيه يا وليه

ليه عامله مظاهره ؟

رتيبه:

يا شاويش الدوريه

دي مصيبة حاره

الهانم ضربتنى

من الشباك رقعتنى

بكفوفها و زغدتنى

و شدتنى و عضتنى

الشاويش

طيب م انا شايفك من بدرى

و الهانم قاعده فة رابع جات

إزاى ها ترقع ف صداغك

هيا طول إيدها عشر جصبات

يللا يا وليه ع الكراكون

لما افتح لك محضر ع الريق

رتيبه:

محضر ده إيه روح اتنيل

ل افتح راسك زى الأبريق

يا شاويش ما تغيظنيش

أنا ما اديش ولا بقشيش

ف التهويش ما تقوليش

يا ابو الريش انشالله تعيش

دا الكراكون احسن من بيتنا

و المأمور جارنا ف الحاره

يا هانم انا رايحه و جايه

و احط لك ع القسم خساره

يا مدغششه يا مكرمشه

بعد العشا يحلا الخناق و التفتشه


 شوف كمان 

تصنيف:اغانى باللغه المصريه
تصنيف:كلمات اغانى